Nicolae Ciucă, președintele Partidului Național Liberal, împreună cu secretarul general, Lucian Bode, și prim-vicepreședintele, Rareș Bogdan, a avut la sfârșitul acestei săptămâni mai multe întâlniri cu români din Spania.
Reprezentanții PNL s-au întâlnit cu antreprenorii români, iar discuțiile s-au concentrat pe provocările și oportunitățile întâmpinate de aceștia în mediul de afaceri spaniol. Nicolae Ciucă și-a exprimat totala deschidere și suport pentru facilitarea cooperării cu autoritățile locale, în scopul optimizării condițiilor în care afacerile românești pot prospera.
Antreprenorii prezenți la întâlnire au fost felicitați pentru reziliența și succesul cu care au reușit să-și dezvolte afacerile în Spania.
Nicolae Ciucă, în calitatea sa de Președinte al Senatului, a oferit asigurări că până la sfârșitul acestui an se vor face demersuri concrete pentru ca românii stabiliți în Spania să poată beneficia de dublă cetățenie.